Wayang wong Priangan

thumb|200px|Wayang Wong
**Wayang** dina basa Jawa Kuno (Kawi) miboga harti *"bayangan"* atawa *"pertunjukan bayangan"* jeung kecap wong miboga harti *"manusa"*. Jadi *Wayang Wong* nyaéta pintonan anu mimitina aktor aktrisna mangrupa bonéka tina kulit atawa golék saterusna diganti ku manusa. Di Bali aya dua macem wayang wong, nyaéta *wayang wong Parwa* jeung *wayang wong Ramayana* atawa *wayang wong Ngramayana*. Dina abad ka-16 lalakon anu nyebarkeun agama di Cirebon, di antarana : Sunan Gunung Jati di barengan ku Sunan Kalijaga, anu boga cara pikeun ngumpulkeun rahayat pikeun daék ngadéngékeun khotbah jeung daék asup kana agama Islam kalayan ngagunakeun gamelan, wayang sarta pintonan tari-tarian. Sunan Kalijaga anu sok disebut nu nyiptakeun topéng-topéng pikeun mintonkeun wayang topeng pangheulana dina abad ka-16.

## Ciri-ciri
Ciri-ciri Wayang Wong Priangan nyaéta lakon anu dibawakeuna leuwih mindeng nyaritakeun carita galur Mahabarata kaasup Bharatayudha, Arjuna Sasrabahu, sarta sawatara sempalan carita anu kaceluk kawas lakon Jabang Tutuka, Brajamusti, sarta Srikandi-mustakaweni.
#Mandiri nyaéta cara pintonan anu teu gumantung ka jalma séjén, artina pintonan anu direncanakeun jeung diayakeun ku cara mandiri ku kelompok wayang wong priangan anu rék mintonkeun. Hiji carita atawa lakon bisa kacipta jadi hiji pintonan lamun dicekel ku hiji pamaén atawa leuwih. "Dalang", numutkeun *Kamus Besar Bahasa Indonesia*, artina jalma anu maénkeun wayang; *wayang kulit*; *wayang golék*. dalang nyaéta nu nyusun naskah, produser, juru carita, pamingpin pintonan, jeung ogé nu maénkeun éta wayang. Sedengkeun numutkeun Soedarsono, dalang kudu nyaho *tambon* (sajarah dina carita kuno), *gending* (musik), *gendéng* (nyanyi), *gendeng* (wani kumaha waé), *basa* (ngawasa basa Jawa), *ompak-ompak* (bisa nyaritakeun kalayan kecap-kecap anu kuat nepi ka nepungan sasarana), *ilmu batin* (élmu kabatinan), jeung *sabetan* (tehnik maénkeun wayang).
### Nayaga
Pintonan wayang wong dina umumna dipirig ku sapapakas gamelan,  jeung nu nabeuhna kaum lalaki anu disebut *nayaga* atawa *pangrawit*, jeung salaku vokal atawa *juru kawih*, anu disebut *sinden* anu umumna dibawakeun ku awéwé, jumlah nayaga wayang wong priangan disaluyukeun jeung jumlah gamelana, nyaéta sapuluh jalmi, anu kabagi dina : *rebab*, *kendang*, *saron anak*, *saron indung*, *panerus*, *rincik*, *gambang*, *ketuk*, jeung *goong*, nu nyinden dina wayang lobana mung hiji. Rupa-rupa kakuatan anu kudu disanghareupan ku masarakat jeung anggota-anggotana sarupaning kakuatan alam atawa kakuatan-kakuatan séjéna di masarakat éta sorangan anu teu alus waé pikeun maranéhna. 
## Galeri

Gambar:COLLECTIE TROPENMUSEUM Wajang wong voorstelling 'Jaya Semadi en Sri Suwela' in de kraton van de sultan van Jogjakarta TMnr 60002070.jpg|Wayang Wong 1
Gambar:COLLECTIE TROPENMUSEUM Wajang wong voorstelling 'Jaya Semadi en Sri Suwela' in de kraton van de sultan van Jogjakarta TMnr 60002069.jpg|Wayang Wong 2
Gambar:COLLECTIE TROPENMUSEUM Wajang wong voorstelling 'Jaya Semadi en Sri Suwela' in de kraton van de sultan van Jogjakarta TMnr 60002065.jpg|Wayang Wong 3 
Gambar:COLLECTIE TROPENMUSEUM Wajang wong voorstelling 'Jaya Semadi en Sri Suwela' in de kraton van de sultan van Jogjakarta TMnr 60002062.jpg|Wayang Wong 4
Gambar:COLLECTIE TROPENMUSEUM Wajang wong voorstelling 'Jaya Semadi en Sri Suwela' in de kraton van de sultan van Jogjakarta TMnr 60002056.jpg|Wayang Wong 5
Gambar:COLLECTIE TROPENMUSEUM Wajang wong voorstelling 'Jaya Semadi en Sri Suwela' in de kraton van de sultan van Jogjakarta TMnr 60002057.jpg|Wayang Wong 6

## Referensi